Downloaded from YTS.MX
Official YIFY movies site: YTS.MX
Mától a WHO hivatalosan pandémiának tekinti a COVID-19-et.
„Maradjon otthon, biztonságban” nevű rendeletet adtam ki a mai nappal.
…az állam minden lakosának azt tanácsolja:
ne menjenek sehová.
Ma estétől egy nagyon egyszerű utasítást kell betartaniuk:
ne menjenek sehová!
2020 márciusa. Halálos vírus söpör át a világon.
MARADJON OTTHON, HA LEHET
Az életünk egy csapásra megállt.
De míg mi leálltunk...
a természetben figyelemre méltó események zajlottak.
Tisztább levegő.
Tisztább vizek.
Az állatok évtizedek óta nem látott szaporodásnak indultak.
A lezárásoktól kezdve öt kontinensen forgattunk…
hogy megörökíthessük a természet rendkívüli reakcióját.
Az óceán új kommunikációs formákat használó óriásaitól…
a kölykeiknek immáron biztosabb túlélést megteremtő gepárdokon át…
Ennél jobbkor nem is lehetett volna anya.
…a rekordszámú utódot nemző veszélyeztetett pingvinekig.
Soha vissza nem térő alkalom ez, hogy bepillanthassunk a vadvilág életébe,
és szembesülhessünk azzal, hogy mennek a dolgok nélkülünk.
Ez egy egész világra kiterjedő kísérlet.
Ez az az év, amikor a föld megváltozott.
Az év, amikor a föld megváltozott
DAVID ATTENBOROUGH NARRÁLÁSÁVAL
Órákkal a lezárások után sokunk felfigyelt a csendre.
A közlekedési zajok 70%-kal csökkentek világszerte,
így egy új hangot lehetett hallani…
madárdalt.
AGGLOMERÁCIÓ NÉPESSÉGE: 4,7 MILLIÓ
A koronás verébsármányok
rendkívüli módon alkalmazkodnak a csendhez.
A Golden Gate híd árnyékában élve
dalukat elnyomta a forgalom.
De most, hogy a forgalom szintje az 1950-esre zuhant vissza,
a kutatók elképedve hallgatják az új hangokat a verebek nászdalában…
Reménykedhetünk abban, hogy évek óta nem látott párzási időszak előtt állunk.
De nem csak a zajszint csökken.
A légszennyezettség mértéke világszerte döbbenetes sebességgel csökken.
Pár nap elteltével
Los Angeles levegője 40 éve nem látott tisztaságúvá lesz.
Kínában feleződik a mérges gázok szintje az atmoszférában.
Indiában, ahol a levegő szennyezettsége az egyik legnagyobb a világon,
12 órával a lezárások kezdete után
DZSÁLANDHÁR NÉPESSÉG: 1 MILLIÓ
…káprázatos látvány jelenik meg.
Ültünk az asztalon, reggeliztünk.
Egyszer csak berohan apám:
„Gyere fel! Gyorsan! Látszódnak a hegyek!”
Az amatőr fotós, Anshul elindul,
hogy megnézze magának az izgatottság okát.
Emberek álltak a tetőkön, és azt hajtogatták:
„Hűha! Hűha! Hegyek! Hegyek!”
Megtorpantam, és megláttam.
Életemben először, köszönhetően a tiszta levegőnek,
a távolban látszott a Himalája.
Több mint 200 kilométerre fekszik
a bolygó legmagasabb hegylánca,
30 éve a szmog takarásában.
És most egyszer csak látható lett.
Nem hittem a szememnek.
A Himalája végig ott volt, a légszennyezés függönye mögött.
Anshul fotója bejárta az egész világot.
Remek illusztrációja annak,
hogy amint leálltunk, a Föld ismét lélegezni kezdett.
A lezárás már több hete tart.
4 HÉT
Az utazási korlátozások tovább limitálták mozgásterünket.
A nyaralást, amit tervezett, ideje lemondani.
Az utazók és a jegyet foglalók száma drasztikusan csökkent.
A légi közlekedés összeomlott.
Durván 90%-kal esett vissza világszerte.
2020 áprilisa van,
és 114 millióval kevesebb nemzetközi turistáról számolnak be,
mint az előző év áprilisában.
Spanyolországba hétmillió turista helyett egy sem érkezett.
NÉPESSÉG: 22 MILLIÓ
Florida strandjai ilyenkor hemzsegnek a tavaszi szünetre érkező egyetemistáktól,
de idén kihaltak.
Vajon élni tud a lehetőséggel egy kihalás szélén álló tengeri állat,
és növeli a faj egyedszámát?
A tengeri teknősök nőstényei két-három évente térnek vissza
arra a partra, ahol ők maguk is kikeltek a tojásból,
hogy letegyék tojásaikat.
A teknősök száma világszerte drámai mértékben zuhant,
részben azért, mert vonakodtak visszatérni az egyre zsúfoltabb partokra.
Idén viszont…
minden másképp alakul.
Operatőrünk, a helyi kutatók együttműködésének hála,
volt olyan szerencsés, hogy Juno Beachen forgathatott…
ami az álcserepesteknősök világszerte legsűrűbben látogatott tojásrakó helye.
A párzási időszak kezdetekor
ez a nőstény életében először
zavartalanul rakhatja le tojásait.
Az ezt követő hetekben
teknősök százai követik példáját.
A tudósok régóta úgy vélik, hogy a zavaró emberi jelenlét
komoly akadályt jelent a teknősök szaporodását illetően.
Ez az első alkalom, hogy a tudósok pontosan felmérhetik,
mekkora is ez a befolyás.
Ez a tudóscsapat minden reggel megszámolja,
hány teknősnyom vezet fészekhez.
Az utóbbi tíz évben
az álcserepesteknősök sikeres fészekrakásainak aránya
40%-ra esett vissza.
Vajon mennyivel voltak sikeresebbek úgy, hogy a parton senki nem zavarta őket?
Amikor a partot lezárták az emberek előtt,
a sikeres fészekrakások aránya 61% volt, amihez foghatót soha nem láttunk.
TEKNŐSKUTATÓ
Drámai növekedés.
Minden plusz fészek újabb 100 körüli kikelt utódot jelent.
Mindegyiküknek megvan az esélye arra, hogy egyszer majd itt szaporodjon tovább.
A partok lezárásával a teknősök megtehették azt,
amit évmilliókon át tettek
jóval sikeresebben, mint amióta az emberek képbe kerültek.
Hatezer kilométerre Floridától,
Amerika nyugati partjánál…
a felszín alatt beálló hirtelen csend
új lehetőség az óceán óriásai számára.
DÉLKELET-ALASZKA
ÉVES LÁTOGATÓSZÁM: 1,3 MILLIÓ
Évente több mint 10 000 hosszúszárnyú bálna
indul el Hawaiitól…
hogy Alaszka öbleibe érkezve táplálkozzon.
Normális esetben ezeket a vizeket meg kell osztaniuk
az egymillió ideérkező turistával.
De most, hogy minden hajóutat töröltek,
a víz alatt 25-ször nagyobb csend van, mint általában szokott lenni.
A csendben a tudósok víz alatti mikrofonokkal
figyelemre méltó változást rögzítettek.
A hosszúszárnyú bálnák többet kommunikálnak egymással,
és többféleképpen, mint korábban.
Nagyon izgalmas, egyben megható is volt…
BÁLNAKUTATÓ
…hallani, hogy a bálnák ilyen hosszan beszélgetnek.
Kezdi az egyik, beszáll egy másik, aztán egy anya és borja.
Ilyet még soha az életben nem hallottam.
El tudja mindenki képzelni, milyen az, amikor beszélgetne,
de egy zsúfolt bárban van.
Nem megy könnyen, kevesebbet beszélünk, és túl hangosan.
BÁLNAKUTATÓ
De ha egy csendes kávézóban vagyunk,
ahol nincs hangos háttérzaj,
sokkal részletesebb és produktívabb beszélgetéseket lehet folytatni.
Akad még valami, ami ennél is meglepőbb.
A bálnák már sokkal nagyobb távolságból képesek társalogni.
És egyes anyák, mint például ez is, magukra hagyhatják borjaikat.
Ez nagyon ritka látvány.
Az anya elmehet enni magában,
tudván, hogy a borja biztonságban van, és ha hívja, hallani fogja.
Egy szoptatós anyának nagyon sokat kell ennie,
és ehhez az a legjobb, ha a többi felnőttel közösen vadászik.
A bálnák lemerülnek…
buborékok egész sorát fújják maguk elé…
amivel a halakat kvázi összeterelik…
hogy aztán ezresével fogyaszthassák el őket.
A természet egyik leglátványosabb képsora ez.
A megnyugtató csendben
az anyák sokkal gyakrabban tudnak így összeállni.
Idén az egész öböl az övék.
Azt, akkor és ott csinálnak, amit, amikor és ahol akarnak.
Az utóbbi években
a borjak hét százaléka élte meg a felnőttkort.
Idén minden esély megvan rá, hogy sokkal több éljen túl.
Remélhetőleg az utóbbi pár, elég kemény év után…
BÁLNAKUTATÓ
…a pandémia alatt egy kicsit magukhoz térhetnek.
A zajszint változásai nem csak Alaszkát érintik.
A lezárások első három hónapjában a világ hajóforgalma 17%-kal esett vissza,
ami minden, tengerben élő állat életkörülményeire kedvezően hatott.
HAURAKI-ÖBÖL ÚJ-ZÉLAND
Az Új-Zéland partjainál élő delfinek
megtriplázták kommunikációs hatósugarukat.
SALISH-TENGER KANADA
Vancouver partjainál a kutatók négyszer kevesebb zajt mértek,
ami a gyilkos bálnák számára lehetővé tette, hogy szonárjukat
még hatékonyabban használhassák vadászat közben.
Három hónapja dúl a világjárvány.
3 HÓNAP
Az USA-ban a munkaképes lakosság közel fele otthonról dolgozik.
Világszerte a vállalkozások negyede bezárt.
A bárok, az éttermek és a kávézók továbbra is zárva maradnak.
Bárhonnan is nézzük, a kiskereskedelemnek kvázi vége.
Kihalt minden, mintha nem maradt volna életben senki.
A világ nagyvárosaiban
a gyalogosforgalom 90%-kal csökkent.
A szinte teljesen kiürült városközpontokból…
rendkívüli képsorok érkeztek arról,
hogyan élnek az állatok a városok jelentette előnyökkel.
DÉL-AFRIKA
Egy víziló meglátogat egy benzinkutat.
IZRAEL
Sakálfalka látogatja meg a helyi parkot.
Még egy puma is bemerészkedik a városba.
Egy állat mindegyiknél találékonyabban alkalmazkodott
az elhagyatott városi terekhez.
JAPÁN
ÉVI 13 MILLIÓ LÁTOGATÓ
Nara városa legalább 1300 éve otthona
egy szikaszarvascsordának.
Egykori táplálékszerző helyeik, a mezők és rétek helyén
ma épületek állnak.
Ezek az általában félénk állatok azonban megoldást találtak a problémájukra.
A szarvasok a narai templomokba ellátogató 13 millió emberhez fordultak…
rájöttek, ha tisztelettel közelítenek hozzájuk…
ízletes falatokat kapnak cserébe.
A rizskeksz lett az egyik legfontosabb táplálékuk.
A pandémia ezt is felülírta.
A kedvenc ételük egy csapásra tűnt el.
Ha nincsenek emberek, keksz sincs.
Félő, hogy a szarvasok éhen fognak halni.
De az idősebb generáció tagjainak van egy terve.
Kivezetnek egy csapatot a templomból,
és láthatóan pontosan tudják, hova mennek.
Egy főúton haladnak…
egyenesen a város betonszívébe.
Vajon találnak majd ételt a városi környezetben?
Egy 2,5 kilométeres túra után…
a csapat hirtelen megtorpan.
Egykoron ez a jellegtelen, üres telek volt a legelőjük.
Elképesztő, de az idősebb szarvasok
még emlékeztek arra a helyre, ahová rendszeresen jártak táplálékért.
Itt mindent megtalálnak:
friss füvet, leveleket, növényeket.
Az elkövetkezendő hetekben
ezeken a régről megmaradt területeken táplálkoznak majd.
Volt még egy pozitívuma az emberek hiányának.
A tudósok szerint az új étrendtől nemcsak egészségesebbek lettek…
de a kevesebb látogató kevesebb műanyag szemetet jelentett,
ami egyébként halálos veszély számukra.
Még ha úgy is tűnik, hogy egy állatnak jót tesz az emberi jelenlét…
legtöbb esetben jobb neki nélkülünk.
A lezárások negyedik hónapjában vagyunk,
ARGENTÍNA NÉPESSÉG: 15,2 MILLIÓ
…a magunk mögött hagyott hely új lehetőség az állatvilág számára.
Argentínában…
az egyébként félénk vízidisznók
kedvükre garázdálkodnak a kertvárosok gondosan karbantartott kertjeiben…
melyeket egykori lakhelyükre építettünk.
Immáron semmi nem akadályozza őket abban, hogy visszavegyék, ami az övék.
Illetve…
szinte semmi.
Minél tovább vagyunk távol, annál bátrabbak lesznek az állatok.
És amikor az afrikai szafariszezont hivatalosan is törölték…
DÉL-AFRIKA LÁTOGATÓK SZÁMA ÉVENTE: 4,2 MILLIÓ
…egy veszélyes vadász átírta a szabálykönyvet.
Ez a luxusüdülő üresen áll.
De hamarosan új vendégek érkeznek.
Cerkófok foglalják le a medence melletti legjobb helyeket.
Közben az impalák és a nyala antilopok
a salátabárnál állnak sorban.
De nem sokkal mögöttük már feltűnik…
egy kifejlett hím leopárd.
Az általában éjszaka vadászó nagymacska nappali feltűnése
elég nagy meglepetésnek számít.
A stábunknak legalábbis mindenképpen.
Senki se mozduljon!
TERMÉSZETFILMES OPERATŐR
Volt pár félelmetes kalandban részem életem során, de ez viszi a pálmát.
Afrika-szerte
a leopárdok élőhelyük 60%-át vesztették el az emberek miatt,
ami nagyon megnehezítette, hogy eredményesen vadászhassanak.
De itt, emberektől nem zavartatva
ez a leopárd felismeri a nagy lehetőséget,
és figyelemre méltó módon változtat szokásain.
Nappal megy vadászni.
Pár próbálkozásba biztos beletelik…
de nem kell hozzá sok idő,
hogy új stratégiája
gyümölcsözőnek bizonyuljon.
A leopárdok száma Afrikában
30%-kal csökkent az utóbbi 25 évben.
De a karantén biztosította terülj-terülj asztalkámmal élve
ez a példány remekül érzi magát.
Kvázi átvette a hatalmat az üdülő felett, és kiskirályként uralkodik benne.
Fél éve tart a pandémia.
6 HÓNAP
Szeptemberben még legalább 40 országban érvényben voltak
az összesen több mint hárommilliárd ember tevékenységét leszűkítő lezárások.
Tömegrendezvényeket,
beleértve koncerteket, sporteseményeket és fesztiválokat,
addig nem rendezhetünk, míg nincs megbízható ellenszerünk, például oltásunk.
Miközben az ember az új normához alkalmazkodik,
a természet újjászületése nem áll meg.
GANGESZ FOLYÓ
Indiában a Gangesz oxigénszintje
80%-kal emelkedett meg.
ATLANTI-ÓCEÁN PARTJA MAROKKÓ
Afrika atlanti-óceáni partjánál
a víz tisztasági szintje a korábbi rosszról kiválóra váltott.
Visszafogott jelenlétünk már elég ideje tart ahhoz,
hogy állatok teljesen új generációja lássa hasznát.
FOKVÁROS DÉL-AFRIKA
NÉPESSÉG: 4,7 MILLIÓ
A dél-afrikai partoknál
büszke szülők indulnak munkába reggel.
Afrikai pápaszemes pingvinek.
Ők az emberek közelében élnek.
A párzási időszakban
minden reggel elmennek halászni.
A fiókáik rém követelőzők.
Testtömegük 15%-át kell naponta táplálékként bevinniük a szervezetükbe.
Szerencsére a pápaszemes pingvin nagyon hatékony vadász,
és akár 80 méteres mélységbe is lemerül,
hogy halakat és rákokat ehessen.
A probléma a fogás eljuttatása az éhes utódokhoz.
Korábban a part hemzsegett az emberektől,
és mire a pingvinek visszatértek a vadászatból, a hazavezető utat
teljesen elállták az emberek.
Sokuk a parton várta ki a naplementét…
amikor is az emberek elindultak hazafelé.
Idén azonban a part teljesen kihalt.
A pingvinek felhagynak régi szokásaikkal.
Pár órányi halászat után már mehetnek is haza,
a hasuk tele friss hallal.
És mivel a naplemente még messze van, van idő egy újabb halászatra is.
Ezek a fiókák naponta kétszer-háromszor kapnak enni.
Nemcsak egészségesebbek és gyorsabban nőnek, mint elődeik,
de egyre több pingvincsalád nevel ikreket.
És a jó híreknek ezzel még nincs végük.
A következő pár hétben
pár szülő második fiókát vagy ikerpárokat is nevelni kezd,
amihez hasonlóra tíz éve nem volt példa.
Éveken át azt feltételeztük, hogy az itt élő pingvinek és emberek
remekül elvannak egymással.
De a valóság az, hogy megnehezítettük az életüket.
Mivel a dél-afrikai pingvinek létszáma
az elmúlt 30 évben közel 70%-kal csökkent…
minden segítségre szükségük van.
Nem csupán a városlakó állatok kicsinyei húztak hasznot a karanténból.
Mostanra a korlátozó intézkedések hatása
a világ legvadabb környékein is érezhető.
MASAI MARA LÁTOGATÓK SZÁMA ÉVENTE: 300 000+
Egy nagymacska ismét képes lett megvédeni kölykeit.
A gepárd.
A bolygó leggyorsabb sprintere.
Ám van egy gyengesége.
Törékeny alkata nem mérhető az olyan, rivális ragadozók fizikumához,
mint az oroszlán vagy a hiéna.
Szívesen elorozzák zsákmányát,
és habozás nélkül ölik meg kölykeit.
A gepárd ezért kerüli a feltűnést.
De két kölyköt kell etetnie,
így ennek a nősténynek két-három naponta zsákmánnyal kell hazatérnie.
Míg ő vadászik,
féléves kölykei a magas szavannai fűben rejtőznek.
Amint sikerült elejtenie a zsákmányát, válaszút előtt áll.
Több száz méterre van a kölyköktől,
a zsákmánya pedig túl nagy ahhoz, hogy hazacipelhesse.
Ha viszont itt hagyja, azt kockáztatja, hogy az erre portyázó dögevők ellopják.
A megoldás egy halk, csipogásra hasonlító hang…
…mellyel magához hívja a kölykeit.
Óvatosnak kell lennie.
Ha túl hangosan vagy gyakran adja ki ezt a hangot,
felhívja ellenségei figyelmét a védtelen kölykökre.
Ez az a helyzet,
amiben a gepárd tényleg nehezen tudja hallatni a hangját.
A lezárások előtti évben
a Masai Marába látogató turisták kívánságlistájának első helyén
a vadászó gepárd szerepelt.
A zsákmányát elejtő nőstény gepárd körül nyüzsgő emberek jelentették a gondot.
Nagy a zaj. Autók jönnek-mennek.
GEPÁRDKUTATÓ
Az emberek beszélgetnek, a vezetők rádióznak.
A zaj elnyomta
az anyaállat csipogását.
Ez a sok zaj
elnyomja a természet azon neszeit, melyek a gepárd túléléséhez kellenek.
A hosszas csipogással felhívhatta a riválisai figyelmét.
De ebben az évben…
ezt az anyaállatot szinte semmi nem zavarja a vadászatban.
Elég pár, az üres szavannába küldött csipogás…
…a kölykök simán meghallják…
és csatlakoznak anyjukhoz.
Megfigyeltük, hogy az anyák kevesebbet csipognak.
Egy-két csipogás is elég, a kölykök reagálnak rá.
Emberek hiányában
a kutatók szerint a gepárdkölykök máris jobban fejlődnek.
A COVID előtt háromból egy kölyök élt túl.
Mostanában egyre több,
három hónaposnál idősebb kölyköt látunk,
amiből kiindulva azt reméljük,
hogy ezúttal több kölyök éri meg a felnőttkort,
és a populáció növekedésnek indul.
Mindössze 7000 felnőtt gepárd él vadon Afrikában…
így a kölykök túlélése különösen fontos.
Miközben az év továbbra is kihívások elé állít minket…
BWINDI NEMZETI PARK
…egyre több, kihalófélben lévő faj esélyei
nőttek meg a túlélésre.
Mivel 2020-ban a zavaró tényezők is lecsökkentek a hegyi gorillák életétben,
így kétszer annyi utód született, mint korábban.
Anglia déli partjainál pedig…
ANGLIA
…tíz éve nem látott mennyiségű ritka tüskés csikóhal tűnt fel,
mivel a táplálékukként szolgáló hínár ismét nagy mértékben elérhető.
Kenyában ebben az évben egy orrszarvút sem öltek meg az agyaráért.
Erre 1999 óta nem volt példa.
Egy éve tartanak a lezárások.
12 HÓNAP
Olyan év volt ez, amiben sokunk lelt vigaszra a természetben.
Egy év, aminek során világunk rendkívüli módon megváltozott.
Az éves szén-dioxid-kibocsátás szintje
hat százalékkal csökkent.
Ilyen csökkenésre még nem volt példa.
A Föld felszíne alatt is szembetűnő változások következtek be.
A turizmus és az utazások keltette vibráció lefeleződött,
a Föld belseje pedig nyugodtabb volt, mint bármikor az írott történelem során.
Azonban a lezárások hatásai nem tartanak majd örökké.
Milyen más inspirációt nyerhetünk ezekből az eseményekből,
mint azt, hogy törekednünk kell a természettel való békés együttélésre?
Indiában akadnak olyanok, akik már most kihasználják a lehetőséget arra,
hogy harmonikusabban éljenek együtt
pár veszélyeztetett, de veszélyes állattal.
ASSZÁM NÉPESSÉG: 36 MILLIÓ
Egy kifejlett ázsiai elefánt
naponta 150 kilónyi táplálékot fogyaszt.
De mivel mára természetes élőhelyük csupán öt százaléka maradt meg,
és erdős otthonuk nagy részét termőföldekké alakították…
az elefántok a túléléshez egyre gyakrabban kénytelenek feldúlni a veteményeseket.
A gazdák igyekeznek megvédeni földjeiket, de így is
rendszeresen elvesztik a rizsföldek felét, ami így az ő életüket fenyegeti.
Egész éjszakákat töltünk azzal,
hogy az erdőbe zavarjuk őket.
De mindig visszajönnek,
mi meg kezdhetünk mindent elölről.
Nem csak a gazdaságok vannak veszélyben.
Az elefántok a falvakba is bemennek eleség után kutatva,
és közben agyontapossák az embereket.
India-szerte
évente 400 ember és 100 elefánt válik
ilyen konfliktusok áldozatává.
Egy közösség új megközelítés mellett döntött
a probléma megoldásához.
A városból a karantén miatt hazatérő munkások
pont kapóra jönnek a terv megvalósításához,
melyet egy helyi környezetvédelmi egyesület hívott életre.
A karantén remek alkalom arra,
TERMÉSZETVÉDŐ
hogy létrehozzunk egy veteményest a vadon élő elefántoknak.
Az erdő szélén, egyfajta ütközőzónaként telepítenek
gyorsan növő vadrizs- és fűfajtákat, hogy az elefántok azt legeljék le.
Az egész falu, mind az 500 lakos besegített.
TERMÉSZETVÉDŐ
Pár hónap alatt
1,6 négyzetkilométernyi területet vetnek be a saját földjükből.
Ahelyett, hogy elzavarnák az elefántokat,
ünnepséget tartanak a köszöntésükre.
A termény aratásra kész.
Vajon az elefántok megeszik a füvet, amit nekik ültettek…
…vagy a földeken fognak randalírozni?
Miközben a falu lakói hazatérnek…
valami megmozdul az erdő szélén.
Elefántok cammognak ki a fák takarásából.
Anyák.
Borjaikkal.
Egy 26 fős, éhes, nagy család.
De vajon meddig jönnek?
Az erdő szélénél maradva…
nekilátnak lelegelni a füvet, amit nekik ültettek.
Ezelőtt mindig elkergettük őket.
A dolgok megváltoztak.
Jó érzés… boldogok vagyunk.
Ahogy telnek a napok…
az elefántok egyszer sem merészkednek be a farmerek földjeire,
és a faluba sem.
Ha szeretjük őket,
az elefántok viszontszeretnek minket.
Egy növényekből álló ütközőzóna
hosszú távú megoldást jelent
egy ősrégi konfliktusra.
A szomszédos falvak
már tárgyalnak a környezetvédőkkel arról, hogy átvegyék a példát.
Az elmúlt évre visszatekintve…
ami oly nehéz volt legtöbbünknek…
vajon mit tanultunk, amivel az élővilág jövőjét…
és a sajátunkat biztosíthatnánk?
Át kell gondolnunk, hogy tudunk egymás mellett élni.
Ráébredtünk arra, hogy osztozhatunk az élettéren a természettel.
Nem vesszük készpénznek,
hogy mindent ugyanúgy csinálunk majd.
A természet válaszának sebessége és változatossága…
megmutatta, hogy az életünkben bekövetkező kisebb változások is…
kulcsfontosságúak lehetnek a vadvilág számára.
Lehet, hogy kisebb lezárásokra minden nyáron szükség lesz.
Éjszakánként lezárhatjuk a tengerpartokat. Nappal nem muszáj.
Az emberek egészen kis változtatásokkal elérhetik,
hogy a természettel sikeres együttélés alakuljon ki.
Hogyha arra kérjük a hajókat, haladjanak lassabban,
és esetleg karavánban, ne egyesével, kisebb lesz a káros hatásuk,
ezzel megőrizhetjük a bálnák tenger alatti hangvilágát.
Javaslatokat teszünk a park vezetőségének,
amik a turisták és a vezetők észszerű viselkedését segítenék elő,
és amik az állatok túlélését jelenthetnék.
Ez a rendkívüli év, amikor a Föld megváltozott,
nemcsak azt mutatta meg, hogyan segíthetjük a vadvilágot,
hanem azt is, hogy ezen keresztül
az egész bolygót egészségesebbé tehetjük.
Tudom, hogy ideje annak,
hogy mindenki kivegye a részét a légszennyezés csökkentéséből.
Az ember továbbra is a természet része…
de rá kellett jönnünk, hogy életünk összekapcsolódott
meglepően és mélyen összefonódik a természettel.
Ha boldogulni akarunk a jövőben,
eljött a kulcsfontosságú pillanat,
hogy kitaláljuk, hogyan osztozzunk a bolygón
a föld többi élőlényével.
A feliratot fordította: Varga Attila